stanford-oval/wikipedia huggingface dataset:
Alexander von Collan (nuorempi)

Alexander von Collan (8. kesäkuuta 1858 Pietari – 17. maaliskuuta 1939 Helsinki) oli suomalainen juristi ja virka- ja valtiopäivämies.
Von Collanin vanhemmat olivat lääkäri, salaneuvos Alexander von Collan ja Adelaide Maria Grotenfelt ja puolisot vuodesta 1904 Emilia Lovisa Levij (k. 1922) ja vuodesta 1926 Louise-Marie Cronvall. Von Collan tuli ylioppilaaksi Helsingissä, suoritti oikeustutkinnon 1887 ja sai varatuomarin arvon 1885. Hän toimi senaatissa virkamiehenä ja oli tie- ja vesirakennusten ylihallituksen asessori 1905–1923. Laamannin arvon von Collan sai 1920. Von Collan oli aatelissäädyssä edustaja valtiopäivillä 1894.
Virka- ja valtiopäivämies Clas von Collan oli Alexander von Collanin veli.
Alexander Gottlieb Baumgarten

Alexander Gottlieb Baumgarten (17. heinäkuuta 1714 Berliini – 27. toukokuuta 1762 Frankfurt an der Oder) oli saksalainen filosofi. Hän oli Gottfried Leibnizin ja Christian Wolffin seuraaja, ja antoi termille "estetiikka" sen nykyisen merkityksen.
Teoksia

Dissertatio chorographica, Notiones superi et inferi, indeque adscensus et descensus, in chorographiis sacris occurentes, evolvens (1735)
Meditationes philosophicae de nonnullis ad poema pertinentibus (1735)
De ordine in audiendis philosophicis per triennium academicum quaedam praefatus acroases proximae aestati destinatas indicit Alexander Gottlieb Baumgarten (1738)
Metaphysica (1739)
Ethica philosophica (1740)
Alexander Gottlieb Baumgarten eröffnet Einige Gedancken vom vernünfftigen Beyfall auf Academien, und ladet zu seiner Antritts-Rede [...] ein (1740)
Serenissimo potentissimo principi Friderico, Regi Borussorum marchioni brandenburgico S. R. J. archicamerario et electori, caetera, clementissimo dominio felicia regni felicis auspicia, a d. III. Non. Quinct. 1740 (1740)
Philosophische Briefe von Aletheophilus (1741)
Scriptis, quae moderator conflictus academici disputavit, praefatus rationes acroasium suarum Viadrinarum reddit Alexander Gottlieb Baumgarten (1743)
Aesthetica (1750-1758)
Initia Philosophiae Practicae. Primae Acroamatice (1760)
Acroasis logica in Christianum L.B. de Wolff (1761)
Ius naturae (postuumisti 1763)
Sciagraphia encyclopaedia philosophicae (toim. Johs. Christian Foerster; 1769)
Philosophia generalis (toim. Johs. Christian Foerster; 1770)
Alex. Gottl. Baumgartenii Praelectiones theologiae dogmaticae (toim. Salomon Semmler; 1773)
Metaphysica (käännös Georg Friedrich Meier; 1776)
Gedanken über die Reden Jesu nach dem Inhalt der evangelischen Geschichten (toim. F.G. Scheltz & A.B. Thiele; 1796–1797)
Aiheesta muualla

Alexander Gottlieb Baumgarten: Initia Philosophiae Practicae. Primae Acroamatice (Arkistoitu – Internet Archive) (1760) (latinaksi)
Estetiikka ja taidefilosofia
| --- | --- |
Aiheet:   Taidekäsitys  Estetismi  Esteettinen arvostelma  Esteettinen kontemplaatio  Esteettinen relativismi  Maku  Tyyli 
Estetiikan teoriat:   Imitaatio  Institutionaalinen taideteoria  Mimesis  Reseptioestetiikka  Symptomaattinen taideteoria 
Esteettiset kategoriat:   Kauneus  Ylevä  Pittoreski 
Sovellettu estetiikka:   Clauden lasi  Musiikkifilosofia  Myyttikritiikki  Ympäristöestetiikka  Taidepsykologia 
Taidefilosofit:   Alexander Gottlieb Baumgarten  Arthur Danto  George Dickie  Nelson Goodman  Hegel  Yrjö Hirn  Immanuel Kant  Aarne Kinnunen  Wilhelm Worringer 
Artikkeleita aiheesta:   Abjektio  Aihe  Alkuperäisyys  Appropriaatio  Arvostelu  Autenttisuus  Arvostelija  Esittävä taide  Formalismi  Kertomus  Kitsch  Korkeasta tyylistä  Motiivi  Pastissi  Pastoraali  Representaatio  Reproduktio  Samastuminen  Taidemaailma  Taidetta taiteen vuoksi 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alexander Gottlieb Baumgarten
Aesthetica.
Käännös suomeksi
Anna Smoleńska

Anna Smoleńskan suunnittelema Puolan maanalaisen valtion ja vastarinnan symboli nykyaikaisessa muistomerkissä.
Anna Smoleńska (20. helmikuuta 1920 Varsova - 19. maaliskuuta 1943 Auschwitz) oli puolainen toisen maailmansodan aikainen vastarintataistelija. Hän loi "Puola taistelee"- tunnuksen, jota vastarintataistelijat käyttivät toisen maailmansodan aikana. Hän osallistui myös sabotaaseihin ja toimi vastarintaliikkeen kuriirina. Smoleńska oli taidehistorian opiskelija ja harrasti partiota.
Amaury Nolasco

| Amaury Nolasco |
| --- | --- |
 Amaury Nolasco vuonna 2008.
Henkilötiedot
Syntynyt: 24. joulukuuta 1970 (ikä 53) Puerto Rico
Ammatti:  näyttelijä
Näyttelijä
Aktiivisena:  1999–
Merkittävät roolit:  2 Fast 2 Furious Pako Transformers A Good Day to Die Hard
Aiheesta muualla
IMDb 
Amaury Nolasco Garrido (s. 24. joulukuuta 1970 Puerto Rico) on puertoricolaissyntyinen yhdysvaltalainen näyttelijä. Hänet tunnetaan parhaiten roolistaan Fernando Sucrena vankilasarjassa Pako. Hän on näytellyt myös elokuvissa 2 Fast 2 Furious, Transformers, Max Payne ja Street Kings.
Yksityiselämä

Puerto Ricossa syntynyt Amaury Nolasco opiskeli yliopistossa biologiaa ja aikoi lääkäriksi, kunnes eräs ohjaaja pyysi häntä mukaan televisiomainokseen. Useiden pienten roolitöiden jälkeen hän muutti New Yorkiin, mistä Nolasco valmistui American British Arts School -teatterikoulusta. Sen jälkeen hän on saanut merkittävämpiä rooleja.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2000 | Brother | Victor |  |
| 2002 | Final Breakdown | Hector Arturo |  |
| 2003 | 2 Fast 2 Furious | Orange Julius |  |
| 2003 | Strike Force | G-Man |  |
| 2004 | Mr. 3000 | Minadeo |  |
| 2006 | Vaihtopenkin vakkarit | Carlos |  |
| 2007 | Transformers | Figueroa |  |
| 2008 | Street Kings | Santos |  |
| 2008 | Max Payne | Jack Lupino |  |
| 2009 | Armored | Palmer |  |
| 2011 | Rommipäiväkirja | Segurra |  |
| 2013 | A Good Day to Die Hard | Murphy |  |
| 2013 | In the Blood | Silvio Lugo |  |
| 2013 | Small Time | Barlow |  |
| 2014 | Animal | Douglas |  |
| 2016 | Criminal | Esteban Ruiza |  |
| 2018 | Locating Silver Lake | Jose |  |
| 2018 | Edge of Fear | Nick |  |
| 2018 | Speed Kills | agentti Lopez |  |
| 2019 | Jarhead: Law of Return | Gunny Sergeant |  |
| 2021 | South of Heaven | Manny |  |
| 2022 | The Valet | Benny |  |
| 2024 | Lights Out | Fosco |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1999 | Arliss | Arliss | Ivory Ortega | ”The Stories You Don’t Hear About” |
| 1999 | Aikavaras | Early Edition | Pedro Mendoza | ”Take Me Out to the Ballgame” |
| 2000 | Rouva palkkionmetsästäjä | The Huntress | Flaco Rosario | ”Bad Boys & Why We Love Them” |
| 2001 | C.S.I. | CSI: Crime Scene Investigation | Hector Delgado | ”Slaves of Las Vegas” |
| 2002 | Teho-osasto | ER | Ricky | ”Dead Again” |
| 2003 | George Lopez | George Lopez | nuori Manny | ”Long Time No See” |
| 2004 | Eve | Eve | Adrian | ”Love TKO” |
| 2005 | C.S.I. New York | CSI: NY | Ruben DeRosa | ”The Closer” |
| 2005–2009, 2017 | Pako | Prison Break | Fernando Sucre | 79 jaksoa |
| 2009 | C.S.I. Miami | CSI: Miami | Nathan Cole | ”Bone Voyage” |
| 2010 | Southland | Southland | Rene Cordero |  3 jaksoa ”Phase Three” ”Butch & Sundance” ”U-Boat”  |
| 2010–2011 | Chase | Chase | Marco Martinez | 18 jaksoa |
| 2012 | Work It | Work It | Angel Ortiz | 13 jaksoa |
| 2013 | Rizzoli & Isles | Rizzoli & Isles | Rafael Martinez |  3 jaksoa ”In Over Your Head” ”All for One” ”Built for Speed”  |
| 2014 | Katujen kasvatti | Gang Related | Matias |  5 jaksoa ”Regreso del Infierno” ”El Buey y El Alacran” ”La Luz Verde” ”Almádena” ”Malandros”  |
| 2015–2016 | Telenovela | Telenovela | Rodrigo Suarez | 11 jaksoa |
| 2018 | Deception | Deception | Mike Alvarez | 13 jaksoa |
| 2019 | Power | Power | Rudolfo | ”Like Father, Like Son” |
| 2020–2024 | Hightown | Hightown | Frankie Cuevas Sr. | 25 jaksoa |
| 2022 | 9-1-1: Lone Star | 9-1-1: Lone Star | Morris | ”Riddle of the Sphynx” |
| 2024 | Land of Women | Land of Women | Kevin |  |
Palkintoehdokkuudet

ALMA-palkinto (2006, 2008)
Teen Choice -palkinto (2006)
Aiheesta muualla

Amaury Nolasco Internet Movie Databasessa. (englanniksi)
Alois Stöger (piispa)

Alois Stöger (12. huhtikuuta 1904 – 12. joulukuuta 1999) oli itävaltalainen roomalaiskatolinen piispa. Hänet vihittiin papiksi Sankt Pöltenin hiippakuntaan 6. heinäkuuta 1930 ja nimitettiin sen vihkipiispaksi sekä Aptucan titulaaripiispaksi 3. heinäkuuta 1967. Piispaksi vihkiminen seurasi 15. elokuuta. Pääkonsekraattorina toimi Franz Žak, jota avustivat Rudolf Graber ja Jakob Weinbacher.
Stöger jäi eläkkeelle 10. marraskuuta 1986.
Arsinoe II

Arsinoe II, Egyptin Ptolemaiosten kultakaudelta.
Arsinoe II (noin 316 eaa. – 260-luvulla eaa.) oli Ptolemaios I:n ja Berenike I:n tytär. Hänellä oli ainakin kolme aviomiestä, Traakian kuningas Lysimakhos, hänen velipuolensa Ptolemaios Keraunos ja hänen veljensä Ptolemaios II.
Arsinoe meni naimisiin Lysimakhoksen kanssa noin vuonna 300 eaa. Parilla oli kolme lasta, eräs Ptolemaios (ehkä Ptolemaios Nios), Lysimakhos ja Filippos. Sen jälkeen kun Lysimakhos kuoli Korupedionin taistelussa vuonna 281 eaa., Arsinoe johti Kassandreiassa ollutta varuskuntaa vuoden 280 eaa. alkuun asti. Vuoden 280 eaa. alussa hän meni naimisiin velipuolensa, Makedonian kuninkaan Ptolemaioksen kanssa. Arsinoe erosi Ptolemaioksesta sen jälkeen kun tämä oli murhannut Arsinoen kaksi nuorinta poikaa. Joskus vuoden 273 eaa. tienoilla Arsinoe meni naimisiin veljensä Ptolemaios II:n kanssa.
Aiheesta muualla

Kuvia tai muita tiedostoja aiheesta Arsinoe II Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Arsinoe I | Egyptin kuningatar Ptolemaioksen hallitsijasuku | Seuraaja: Berenike II |
Alistair Overeem

| Alistair Overeem |
| --- | --- |

Henkilötiedot
Syntynyt: 17. toukokuuta 1980 (ikä 44) Hounslow, Englanti
Kansalaisuus:   Alankomaat  Englanti
Vapaaottelija
Lempinimi:  Reem, The Demolition Man, Ubereem
Aktiivisena:  1999–
Pituus:  193 cm
Paino:  113 kg
Kätisyys:  oikea
Taistelutyyli:  potkunyrkkeily, thainyrkkeily, lukkopaini
Seura:  Golden Glory (2007–2011) Blackzilians (2012–2013) Jackson Wink MMA (2014–2018) Elevation Fight Team (2018–)
Tilastot
Ottelut:  60
Voitot:  43
– tyrmäyksellä:  19
– luovutuksella:  19
– päätöksellä:  5
Tappiot:  16
– tyrmäyksellä:  11
– luovutuksella:  2
– päätöksellä:  3
Aiheesta muualla
www.alistairovereem.com
| Alistair Overeem |
| --- | --- |

Henkilötiedot
Syntynyt: 17. toukokuuta 1980 (ikä 44) Hounslow, Englanti
Kansalaisuus:   Alankomaat
Potkunyrkkeilijä
Aktiivisena:  1997–2010, 2021–
Pituus:  193cm
Paino:  108.8kg
Kätisyys:  oikea
Seura(t):  Golden Glory
Tilastot
Ottelut:  14
Voitot:  10
– tyrmäyksellä:  7
– päätöksellä:  3
Tappiot:  4
Aiheesta muualla
www.alistairovereem.com
Alistair Cees Overeem (s. 17. toukokuuta 1980 Hounslow, Englanti) on hollantilainen vapaaottelija ja potkunyrkkeilijä. Hän piti hallussaan Strikeforcen raskaansarjan mestaruutta vuodesta 2007 vuoteen 2011 saakka. Lisäksi Overeem oli vuoden 2010 DREAMin raskaansarjan mestari. Hän otteli ensimmäisen kerran UFC:ssä Brock Lesnaria vastaan UFC 141 -tapahtumassa 30. joulukuuta 2011. Overeem voitti ottelun teknisellä tyrmäyksellä.
Varhaiset vuodet

Alistair Overeem syntyi Hounslowissa, Yhdistyneessä kuningaskunnassa jamaikalaiselle isälle ja hollantilaiselle äidille vuonna 1980. Hänellä on myös itseään neljä vuotta vanhempi isoveli, Valentijn. Alistair sai heti syntyessään sekä Alankomaiden että Britannian kansalaisuuden. Overeemin vanhemmat erosivat tämän ollessa kuusivuotias, minkä jälkeen hän eikä Valentijn ole isäänsä nähneet. Heidän äitinsä, Clair muutti parin kuukauden päästä poikien kanssa Hollantiin, jossa pieni Alistair alkoi kilpailla monissa eri urheilulajeissa. Aivan pienenä hän oli innokas pikajuoksussa, yleisurheilussa ja baseballissa. Ensikosketuksen Overeem sai kahdeksanvuotiaana, kun tuolloin hänen äitinsä kiinnostui ajatuksesta viedä poikansa harjoittelemaan judoa ja samana vuonna hän alkoi myös kilpailla lajissa. Harrastus ei kestänyt kovin kauan kun nuori Overeem kilpaili viimeiset ottelunsa noin yhdentoista vanhana ja pian luopui harrastuksesta. Myöhemmin kun Overeem oli viisitoistavuotias nuorukainen, hänen veljensä, Valentijn oli päättänyt ottaa hänet mukaansa paikalliselle salille, joka opetti kehälajeja kuten potkunyrkkeilyä, thainyrkkeilyä, nyrkkeilyä ja lukkopainia, jossa Valentijn oli itse harjoitellut jo kolme vuotta. Aluksi nuori Alistair ei ymmärtänyt tämänkaltaisia lajeja ja näki niiden harjoitteet hyvin väkivaltaisina ja vaarallisina, mutta kun hän huomasi kuinka hänen veljensä pystyi nauttimaan siitä ja kun hän pääsi harjoittelemaan maailmanluokan ottelijoiden kuten Bas Ruttenin ja Joop Kasteelin kanssa hän alkoi pikkuhiljaa nauttimaan siitä itsekin.
Vuosi 2012

Overeemilla oli mahdollisuus otella UFC:n raskaansarjan mestaruudesta hallitsevaa mestaria Júnior dos Santosia vastaan, mutta Overeem epäonnistui ottelua edeltävässä dopingtestissä. Hänen testosteronitasonsa epitestosteronitasoonsa nähden oli yli kaksi kertaa sallittua suurempi, joten hän menetti paikan Frank Mirille epäiltynä anabolisten steroidien käytöstä.
Saavutukset > Potkunyrkkeily

K-1
2009 K-1 World Grand Prix: 3. sija
2010 K-1 World Grand Prix mestaruus
Saavutukset > Vapaaottelu

Strikeforce
Raskaansarjan mestaruus (kerran, puolusti kerran)
DREAM
Raskaansarjan tilapäinen mestaruus (kerran)
2 Hot 2 Handle
Alemman raskaansarjan mestaruus (kerran)
Alemman raskaansarjan turnausvoitto (kerran)
UFC
Illan suoritus (kerran)
Illan kamppailu (kerran)
Aiheesta muualla

Virallinen sivu (Arkistoitu – Internet Archive)
Vapaaottelutilastot (englanniksi)
K-1 World Grand Prix mestarit
Aliu Djaló

| Henkilötiedot |
| --- | --- | --- | --- |
Syntymäaika: 5. helmikuuta 1992 (ikä 32)
Syntymäpaikka: Bissau, Guinea-Bissau
Pelipaikka: keskikenttäpelaaja
Pituus: 169 cm
Lempinimi: Kaby
Seura
Seura: UMF Njarðvík
Pelinumero: 20
Junioriseurat
2003–2005: Boavista
2005–2006: Pasteleira
2006–2007: Boavista
2007–2011: Chelsea
Seurat
| Vuodet | Seura | O | (M) |
| 2012 | AEL Limassol | 4 | (0) |
| 2012–2013 | Boavista | 0 | (0) |
| 2013–2014 | Marítimo | 0 | (0) |
| 2014–2015 | Gaz Metan Mediaș | 3 | (0) |
| 2014 | → Pogoń Siedlce (laina) | 12 | (0) |
| 2015 | → PS Kemi (laina) | 25 | (3) |
| 2016 | PS Kemi | 17 | (1) |
| 2016-2019 | Crawley Town FC | 65 | (1) |
| 2019- | UMF Njarðvík | 12 | (0) |
| Yhteensä | Yhteensä | 138 | (4) |
Maajoukkue
| 2008 | Portugali U16 | 2 | (2) |
| 2008–2009 | Portugali U17 | 11 | (0) |
| 2010 | Portugali U18 | 3 | (0) |
| 2012 | Portugali U20 | 2 | (0) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2020.
Aliu Djaló (s. 5. helmikuuta 1992 Bissau, Guinea-Bissau) on guineabissaulaissyntyinen portugalilainen jalkapalloilija, jonka nykyinen seura on islantilainen UMF Njarðvík. Hän on pelipaikaltaan keskikenttäpelaaja, joka pelaa useimmiten keskikentän pohjalla.
Seurajoukkueura

Djaló edusti vuodet 2003–2007 Boavista FC:n nuorten joukkueita, pelaten yhden kauden myös Pasteleirassa. Vuonna 2007 lupaavana pidetty Djaló siirtyi Englannin valioliigan Chelsea FC:hen siirtosummalla, joka nousisi mahdollisesti viiteen miljoonaan puntaan riippuen esiintymisistä edustusjoukkueessa.. Hän pelasi kuitenkin Chelseassa vain pääosin nuorten joukkueissa eikä debyyttiä edustusjoukkueessa koskaan tapahtunut.
Tammikuussa 2012 Djaló siirtyi Kyproksen jalkapalloliigan AEL Limassoliin, jossa hän voitti kaudella 2011–2012 sarjan mestaruuden. Djaló pelasi limassolilaisseurassa neljä ottelua ilman maaleja.
Vuonna 2013 Djaló siirtyi kotimaansa Primeira Ligan CS Marítimoon, jossa hän ei kuitenkaan pelannut yhtään ottelua ja matka jatkui helmikuussa 2014 Romanian pääsarjan Liga I:n Gaz Metan Mediașiin. Loppukauden aikana Djaló pelasi romanialaisseurassa kolme ottelua. Elokuussa 2014 hän siirtyi lainalle Puolan toiseksi korkeimman sarjatason MKP Pogoń Siedlceen, jossa hän esiintyi kahdessatoista sarjaottelussa syyskauden aikana. Helmikuussa 2015 Djaló siirtyi Ykkösen PS Kemi Kingsiin kauden 2015 kattavalla lainasopimuksella. Elokuussa Djaló solmi joukkueen kanssa vuoden mittaisen jatkosopimuksen jatkaakseen lainan päätyttyä seuraavallakin kaudella Kemissä. Syyskuussa hän siirtyi Kemistä Englannin kakkosliigan Crawley Town FC:een 2+1-vuotisella sopimuksella.
Vuonna 2019 Djaló siirtyi UMF Njarðvíkin riveihin.
Maajoukkueura

Djaló on edustanut Portugalin poikamaajoukkueita 18 kertaa 2008–2012.
Muuta

Djalóa kutsutaan usein nimellä Kaby Djaló tai vain pelkkä Kaby.
Djalón veli Yannick Djaló on myös jalkapalloilija. Hän on pelannut Portugalin maajoukkueessa.
Aiheesta muualla

Aliu Djaló Transfermarkt-sivustolla (englanniksi)
Djaló SkySportsin sivuilla
Djaló Soccerwayn sivuilla
Alois Vogl

| Mitalit> Maa:   Saksa.Miesten alppihiihto.Saksan mestaruuskilpailut  | Mitalit> Maa:   Saksa.Miesten alppihiihto.Saksan mestaruuskilpailut  | Mitalit> Maa:   Saksa.Miesten alppihiihto.Saksan mestaruuskilpailut  | Maa:   Saksa> Miesten alppihiihto. |
| --- | --- | --- | --- |
|  Kultaa | 1993 | suurpujottelu |  |
|  Kultaa | Innichen 1995 | suurpujottelu |  |
|  Kultaa | Zwiesel 1996 | suurpujottelu |  |
|  Kultaa | Todtnau 1998 | suurpujottelu |  |
|  Kultaa | Zwiesel 2002 | suurpujottelu |  |
|  Kultaa | Zwiesel 2002 | pujottelu |  |
|  Kultaa | St. Moritz 2004 | pujottelu |  |
|  Hopeaa | Innichen 1995 | suurpujottelu |  |
|  Hopeaa | Balderschwang 1997 | pujottelu |  |
|  Hopeaa | Balderschwang 2000 | suurpujottelu |  |
|  Hopeaa | Balderschwang 2000 | pujottelu |  |
|  Hopeaa | Todtnau 2003 | pujottelu |  |
|  Pronssia | Balderschwang 1997 | suurpujottelu |  |
Alois Vogl (s. 15. syyskuuta 1972 Neukirchen beim Heiligen Blut, Länsi-Saksa) on saksalainen uransa lopettanut alppihiihtäjä. Hän laski pääasiassa tekniikkalajeja.
Vogl on maansa mestaruuskilpailuista saavuttanut seitsemän kultaa, viisi hopeaa ja yhden pronssin. Maailmancupissa Vogl on voittanut yhden osakilpailun ja sijoittunut yhteensä viisi kertaa palkintokorokkeelle – kaikki ovat tulleet pujottelusta; ainoan voittonsa hän saavutti Wengenissä tammikuussa 2005. Hyvästä maailmancup-menestyksestä huolimatta Voglin paras arvokisasijoitus on pujottelun neljästoista tila Sestrieren MM-kilpailuista 1997.
Vogl lopetti uransa vuonna 2008. Seuratasolla hän edusti SC Zwieseliä.
Amiga 1000

Amiga 1000 oli Commodoren ensimmäinen Amiga-tietokone, joka julkaistiin heinäkuussa 1985. Tietokone oli suunniteltu pelikäyttöön mutta nousi nopeasti graafikoiden ja animaattoreiden suosioon.
Mallia markkinoitiin vain "Amigana" ja siitä käytettiin nimeä Amiga 1000 myöhemmin. Nimi muutettiin seuraavien mallien Amiga 500 ja Amiga 2000 julkaisun yhteydessä, joskin mallin nimi "Amiga 1000" luki jo alkuperäisessä pakkauksessa. Sen perusvarustukseen kuului itse keskusyksikkö, värimonitori (A1081), näppäimistö ja hiiri. Vakiona se sisälsi 256 kilotavua keskusmuistia, joka voitiin laajentaa 512 kilotavuun (FastRAM ulkoisilla moduuleilla 8 megatavuun) ja 3,5 tuuman levykeaseman, jonka kapasiteettina oli 880 kilotavua per levyke.
Laajennusporttien erilaisen sijoittelun takia Amiga 1000:ssa ei toimi useimmat Amiga 500:n laajennokset ja näin ollen sitä on harvinaisempana laitteena huomattavasti hankalampi laajentaa huolimatta koneiden teknisestä samankaltaisuudesta.
Kiireessä saada tietokone markkinoille Kickstart oli levykkeellä, joka oli ladattava kun tietokone käynnistetään. Tietokone latasi Kickstartin tiettyyn muistialueeseen, esti alueeseen kirjoittamisen ja käynnisti itsensä uudelleen. Tämän jälkeen tietokone oli valmis lataamaan ohjelmia kuten Workbenchin, pelin tai muun ohjelmiston.
Amiga 1000:een voi ottaa käyttöön käyttöjärjestelmän Kickstart-osan myöhemmät versiot 1.2 ja 1.3, joita käytettiin malleissa Amiga 500 ja Amiga 2000. Amiga 1000:ssa kickstart pitää ladata erikseen levykkeeltä ennen koneen käyttöä. Se latautuu sille varattuun 256 kilotavun muistiin (ohjelmallisesti on mahdollista ottaa tuo tila toiseen käyttöön). Koneeseen voidaan vaihtaa kickstart-ROM, jolloin kickstart-levykettä ei tarvita.
Mielenkiintoisena yksityiskohtana voidaan pitää, että koneen kuoren sisäpuolelle oli kaiverrettu kaikkien koneen kehitystyöhön osallistuneiden nimet (mukaan lukien erään kehittäjän, Jay Minerin koiran tassun jälki).
Jay Minerin nimikirjoitus ja Mitchy-koiran tassun jälki.
Amiga 1000 lisälaitteineen
Teknisiä yksityiskohtia

Suoritin — 7,15909 MHz Motorola 68000 (32-bittinen CISC-suoritin 16 rekisterillä ilman muistiohjainta — muistisuojausta ja näennäismuistia varten)
Käyttöjärjestelmä (vakiona) — AmigaOS 1.0 tai 1.1 (32-bittinen moniajava mikroydin) valmistuserästä riippuen; ladattiin Kickstartin levykkeeltä käynnistyessä
Keskusmuisti — 256 kilotavua Chip-muistia vakiona (ääni- ja grafiikkapuskurimuisti ja ohjelmisto olivat samalla muistialueella)
16 megatavun muistirajoitus MC68000:n rajoitusten myötä (24-bittinen ulkoinen osoitinväylä)
OCS-piirisarja
50 Hz PAL ja 60 Hz NTSC TV-ulostulo vakiona
50/60 Hz moodit vaihdettavissa ohjelmistolla, vaikkakin PAL Amigan muuntaminen NTSC-moodiin tuottaa 60hz PAL -tilan ja päinvastoin (tämä oli kuitenkin yleensä riittävää tietystä formaatista riippuvaiselle ohjelmistolle)
laitteistosäädettävä alipäästösuodin, myöhemmissä malleissa ohjelmistopohjaisesti
IRQ-jaot (kuten PCI-väylässä)
IRQ-järjestelmässä oli 7 keskeytysten järjestystasoa
keskeytysten määrää ei rajoitettu
ei tiettyjä I/O-portteja, sen sijaan käyttää mapattua I/O-muistialuetta erikseen jokaiselle laitteelle
Phoenix Board

Australialainen Phoenix Microtechnologies Pty. Ltd. julkaisi 1990-luvun alkupuolella vaihtoehtoisen emolevyn A1000:n alkuperäisemolevyn sijaan. Se toi laitteeseen muun muassa seuraavat parannukset alkuperäiskokoonpanoon nähden:
Zorro II -väyläpaikan
Agnus-piiri on korvattu Fat Agnus -piirillä
ECS-yhteensopiva
Kickstart 1.3 esiasennettuna
Mahdollisuus asentaa neljä eri Kickstart-versiota. Kaksi niistä voidaan valita kytkimellä.
Kaksi paikkaa Commodore Kickstart ROM:lle
Neljä paikkaa 4×8 Mb:n EPROM:lle, joille voitiin polttaa yksi image
Yksi paikka 16-bittiselle EPROM:lle (8 Mb)
Mustavalkoinen videoulostulo (RCA) A1000:n komposiittiulostulon (värillinen) sijaan
PGA FPU (68881 matematiikkaprosessorin) paikka ja tälle oskillaattorikanta
Levyaseman vaihtokytkin, joka sallii käynnistyksen myös muulta asemalta kuin DF0:
Ohjelmistopohjainen kytkin 7,5 kHz äänisuodattimelle. Suodattimen poiskytkentä paransi selvästi äänenlaatua.
Paristovarmennettu kello
Kaikki piirit on asetettu kannoille
Emolevyn 16 DIP -paikalle sopii maksimissaan 2 MB RAM-muistia
256k×4 DIP -muistit voidaan asetella neljän ryhmissä
Mahdolliset konfiguraatiot:
512 kB Chip RAM
512 kB Chip + 512 kB Fast RAM
1 MB Chip RAM
1 MB Chip + 1 MB Fast RAM
2 MB Chip RAM (Super Agnus tulee olla asennettuna)
Lisävarusteena saatavalle tytärkortille voidaan asentaa muistia 16 ZIP-paikkaan aina 8 MB:iin asti
Paikkoihin sopii 1M×4 ZIP:t
Tytärkortti liitetään 96-nastaisella DIN-liittimellä emolevyyn
SCSI-ohjain, jossa autobootin tarjoava ROM
5380 ohjain IC
50-nastainen sisäinen SCSI-liitin
Valinnainen DB25 ulkoinen liitinpaketti
Valinnainen sisäisen kiintolevyn asennuskehikko
SCSI-Direct -tuki
Ei tue RDB-standardia
Aiheesta muualla

Kuvia tai muita tiedostoja aiheesta Amiga 1000 Wikimedia Commonsissa
Phoenix Boardin ohjekirja (englanniksi)